Janubiy Koreyada koronavirusning uchta yangi shtammi aniqlandi

Janubiy Koreyaning kasalliklar nazorati va profilaktikasi markazida olimlar xorijdan kelganlarda koronavirusning uchta yangi mutatsiya qilgan shaklini aniqlashgani ma'lum qilingan.
Yangi mutatsiyalar Germaniyadagi GISAID laboratoriyasi ma'lumotlar bazasida qayd qilingan virus genomining 80 mingga yaqin ketma-ketligidan farq qiladi. Genetik mutatsiyalar koronavirus sirtidagi oqsillarda topilgan. Yangi shtammlar Pokistondan kelgan 2 kishi va O‘zbekistondan kelgan bir kishida aniqlangan. 
“Uch kishi mamlakatga kirish vaqtida izolyatsiyaga joylandi. Mamlakatda ular bilan hech kim aloqada bo‘lmagan”, deb ma'lum qilgan markaz rahbari Chon Yen Ken.
Uning ta'kidlashicha, yangi shtammlarning yuqumliligi va patogenligi darajasini aniqlash uchun tajribalar o‘tkazish zarur.